Barcelona se jitolbu lil Antoine Griezmann u Philippe Coutinho biex jieħdu tnaqqis fil-pagi Barcelona se jitolbu biex l-attakkanti Antoine Griezmann u Philippe Coutinho jieħdu tnaqqis fil-pagi mill-kuntratti tagħhom. Il-president tal-club Joan Laporta żvela l-ġimgħa li għaddiet li l-ġganti tal-La Liga għandhom dejn xokkanti ta' £1.15 biljun u issa huma ddisprati biex inaqqsu l-kont tal-paga tagħhom. Huwa mifhum li Laporta dalwaqt se javviċina kemm lil Griezmann kif ukoll lil Coutinho, li huma tnejn mill-aktar players li jaqilgħu flus fil-club, biex jinnegozjaw tnaqqis potenzjali fil-pagi. Il-ftehim attwali ta' Griezmann huwa maħsub li jiswa aktar minn £ 500,000 fil-ġimgħa qabel it-taxxa, filwaqt li l-qligħ ta' Coutinho huwa kemmxejn inqas minn din iċ-ċifra. Ir-rapport jgħid li l-Franċiż – li huwa determinat li jibqa' ma' Barcelona – lest li jieħu tnaqqis, għalkemm is-sitwazzjoni li tinvolvi lil sieħbu Brażiljan hija iktar ikkumplikata minħabba li l-futur tiegħu mal-club jibqa' inċert. Coutinho ġie marbut ma' ċaqliq lejn Arsenal, madankollu l-Gunners m'għadhomx jimmiraw lejn il-playmaker peress li temmew l-iffirmar ta' Martin Odegaard mingħand Real Madrid. Il-viċi-captain ta' Barcelona Gerard Pique sar l-ewwel player li qabel ma' paga mnaqqsa, li għen lill-club iħabbar ir-reġistrazzjoni ta' Memphis Depay, Eric Garcia u Rey Manaj.